fi fi jbo es fi fi fi en fi fi fi fi fi fi fi fi fi fi fi fi de fi fi en fi fi fi fi fi fi fi fi fi fi fi fi nb fi fi fi fi fi fi fi fi en fi fi fi fi fi fi de fi fi fi en fi fi fi fi en fi fi fi en fi fi fi fi fi fi fi fi en fi fi fi fi fi fi fi fi fi de fi fi en fi fi fi fi
Allu DL -seulakauhat Varustekaupan valikoimiin - Allu.net
ALLU Tuotteet ALLU Transformer DL sarja ALLU Transformer D sarja ALLU Crusher murskaimet ALLU Compactor tärylevyt
Edistykselliset ALLU ratkaisut ALLU Transformer M sarja ALLU Soil Improvement
Allu Työpaikat ALLUn historia Code of Conduct Missio ja visio
Utiset > Allu DL -seulakauhat Varustekaupan valikoimiin
Allu DL -seulakauhat Varustekaupan valikoimiin
KH-Koneet Oy avasi reilu vuosi sitten Klaukkalan toimipisteensä yhteyteen Varustekaupan, joka tarjoaa heti varastosta muun muassa lisälaitteita ja varusteita maarakentajille kaivukoneisiin ja pyöräkuormaajiin. Nyt ennestään runsaaseen tarjontaan on lisätty kotimaisen Allu Finland Oy:n valmistamat DL-seulakauhat kolmessa eri kokoluokassa.
Allu tunnetaan perinteisesti järeistä ammattiluokan seulakauhoista, mutta vuonna 2013 Baumassa ensi-iltansa saanut DL-kauhasarja antaa eväät seuloa eri materiaaleja pienemmissäkin peruskoneluokissa.
”Olemme perinteisesti myyneet seulakauhojamme 18-40 tonnin kaivukoneisiin ja pyöräkuormaajiin yli 10 tonnia. Kartoitimme markkina-alueita ja tarpeita näille pienemmille kauhoille Suomessa ja huomasimme KH-Koneiden vastaavan kattavan myyntiorganisaationsa ja konevalikoimansa puolesta sataprosenttisesti tarpeitamme. He toimivat juuri siinä asiakaskunnassa, minne tämän kokoluokan seulakauhat on tarkoitettu”, aloittaa Ilpo Ellonen Allulta.
”KH-Koneet ovat tottuneet myymään minikaivukoneita ja pyöräkuormaajia täydellisesti varustettuna heti varastosta ja nyt DL-sarjakin on saatavilla välittömästi Varustekaupan hyllyltä. Tämä myynti-ideologia sopii varsin hyvin pienten seulakauhojen myyntiin”, jatkaa Ellonen.
”Olemme tosiaan panostaneet Varustekaupan ajankohtaisuuteen pitämällä sesonkituotteita sekä myös kaikkina vuodenaikoina käytettäviä laitteita varastossa. Esimerkiksi kauhanpyörittäjiä on aina hyllytavarana, mikä on harvinaista Suomen oloissa.”
”Pienet maarakennuskoneet ovat meillä hallinnassa ja Allun kauhat lisäävät valikoimiimme yhden tärkeän tuoteryhmän. Varastossamme on myös kiinnikkeet kaikkiin eri koneisiin valmiina, joten meiltä saa nopeasti Yanmar-kaivukoneen tai Kramer-pyöräkuormaajan juuri halutuilla varusteilla”, kertoo Timo Sakari KH-Koneet Oy:stä.
DL-seulakauhamalleja on siis kolme. Kaksi pienempää eli mallit DL 2-09 ja DL 2-12 ovat kaivukoneisiin sovitettavia malleja ja suurin koko DL 2-17 on pyöräkuormaaja sovitteella.
Niille soveltuvat kokoluokat ovat kaivukoneissa 4-12 ja pyöräkuormaajassa sekä traktoreissa 4-8 tonnia. Painot ovat 25 millimetrin jaekoon yläseulalla varustettuna 430, 540 ja 695 kiloa. Toinen mahdollinen jaekoko hienoseulontaan on 0-15 millimetriä. Saatavana on myös terärumpu X50 kiinteillä teräpaloilla.
Timo Sakari vas. (KH-Koneet Oy) ja Ilpo Ellonen (Allu Finland Oy) toteavat, että Allu DL-sarja sopii täydellisesti yhteen KH-Koneiden konevalikoiman kanssa. Peruskoneeksi käyvät niin Yanmar Vio 57 –minikaivukone (5,4 t) kuin Kramerin uuden sukupolven 8105-pyöräkuormaajakin (5,7 t).
ALLU Transformer DL sarja
ALLU Transformer D sarja
ALLU Transformer M sarja
Maatalous, kompostointi ja maisemointi
Copyright 2021 ALLU Finland Oy. All rights reserved Kaikki oikeudet pidätetään.
ALLU Transformer DL sarja
ALLU Transformer D sarja
ALLU Transformer M sarja
Maatalous, kompostointi ja maisemointi